**Projektas**

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS SKYRIMO**

2019 m. balandžio 19 d. Nr. SP-76

Kėdainiai

Vadovaudamasi Lietuvos Respublikos vietos savivaldos 13 straipsnio 9 dalimi, 16 straipsnio 2 dalies 9 punktu, 20 straipsnio 2 dalies 4 punktu, 29 straipsnio 3 dalimi, Lietuvos Respublikos valstybės tarnybos įstatymo 10 straipsnio 2 dalies 7 punktu, 28 straipsnio 1 dalies 1 ir 3 punktais, 29 straipsnio 1 dalimi, atsižvelgdama į Kėdainių rajono savivaldybės mero 2019 m. balandžio 19 d. potvarkį Nr. MP1- „Dėl Kėdainių rajono savivaldybės administracijos direktoriaus kandidatūros teikimo“ ir slapto balsavimo rezultatus, Kėdainių rajono savivaldybės taryba n u s p r e n d ž i a:

1. Skirti Arūną Kacevičių Kėdainių rajono savivaldybės administracijos direktoriumi Nuo 2019 m. gegužės \_\_\_\_d. Kėdainių rajono savivaldybės tarybos įgaliojimų laikui politinio (asmeninio) pasitikėjimo pagrindu.

2. Nustatyti Kėdainių rajono savivaldybės administracijos direktoriui 16,5 pareiginės algos koeficientą (baziniais dydžiais) ir mokėti priedą už ištarnautus Lietuvos valstybei metus teisės aktų nustatyta tvarka.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Valentinas Tamulis Dalius Ramonas Rūta Švedienė Jolanta Sakavičienė

2019-04- 2019-04- 2019-04- 2019-04-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS SKYRIMO**

2019 m. balandžio 19 d.

Kėdainiai

**Parengto sprendimo projekto tikslai:**

Savivaldybės Tarybai yra teikiamas sprendimo projektas, kurio tikslas skirtį Kėdainių rajono savivaldybės administracijos direktorių.

**Sprendimo projekto esmė**, **rengimo priežastys ir motyvai:**

Vadovaujantis Lietuvos Respublikos vietos savivaldos įstatymo (toliau – įstatymas) 29 straipsnio 3 dalimi, savivaldybės administracijos direktorius į pareigas skiriamas savivaldybės tarybos sprendimu savivaldybės tarybos įgaliojimų laikui politinio (asmeninio) pasitikėjimo pagrindu. Pagal Lietuvos Respublikos vietos savivaldos įstatymo 13 straipsnio 9 dalį administracijos direktorius skiriamas slaptu balsavimu. Lietuvos Respublikos vietos savivaldos įstatymo 20 straipsnio 2 dalies 4 punkte nustatyta, kad savivaldybės administracijos direktoriaus kandidatūrą teikia savivaldybės meras.

Administracijos direktoriui taikoma Lietuvos Respublikos valstybės tarnybos įstatymo 10 straipsnio 2 dalies 7 punktu, 28 straipsnio 1 dalies 1 ir 3 punktais nustatytas darbo užmokestis, kurį sudaro pareiginė alga ir priedas už tarnybos Lietuvos valstybei stažą. Valstybės tarnautojo pareiginė alga nustatoma pagal šio įstatymo 1 priede valstybės tarnautojo pareigybei nustatyto pareiginės algos koeficientų intervalo, kuris administracijos direktoriui nustatytas 14,5–17,5 (baziniais dydžiais). Konkretų dydį nustato savivaldybės taryba.

**Lėšų poreikis (jeigu sprendimui įgyvendinti reikalingos lėšos):**

Sprendimui įgyvendinti papildomai lėšų nereikės. Paskirtam valstybės tarnautojui darbo užmokestis bus mokamas iš savivaldybės administracijai 2019 m. skirtų asignavimų darbo užmokesčio fondui.

**Laukiami rezultatai:**

Priėmus sprendimą bus įstatymo nustatyta tvarka paskirtas savivaldybės administracijos direktorius.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Teisės ir personalo skyriaus vedėjas Dalius Ramonas